38. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ.27269/43 της 17/28 Απρ.1952 Περί εισαγωγής εις τον προϋπολογισμόν του Κράτους των εισπράξεων εκ της πωλήσεως Γραμματοσήμων υπό των Δημοσίων Ταμείων. Έχοντες υπ’ όψιν τας διατάξεις του άρθρ. 20 του Nόμ. 2045/1952 «περί στεγάσεως Ταχυδρομείων κλπ» και επί τω σκοπώ καθορισμού απλουστέρου τρόπου αποδόσεως εκ των πραγματοποιουμένων εισπράξεων εκ της πωλήσεως των γραμματοσήμων ποσοστού 7% υπέρ του ειδικού λ/σμού Προνοίας φυματικών προσωπικού ΤΤΤ και του Ταμείου Υγείας Προσωπικού ΤΤΤ ως και ποσοστού 3% υπέρ της Σωματικής Αγωγής, αποφασίζομεν: 1.Αι εκ της πωλήσεως υπό των Δημοσίων Ταμείων των γραμματοσήμων εισπράξεις εισάγονται εις τον προϋπολογισμόν του Κράτους υπό το οικείον Κεφάλαιον και άρθρον του Προϋπολογισμού (πρ/σμός 1951-52 Κεφ. 26(άρθρ. 1) εις το ακέραιον άνευ παρακρατήσεως ή αποδόσεως των υπό της παρ. 2 του άρθρ. 1 και της παρ. 1 του άρθρ. 2 του Νόμ. 2045/52 προβλεπομένων ποσοστών, υπέρ του Ταμείου Υγείας Προσωπικού ΤΤΤ και του ειδικού λ/σμού Προνοίας φυματικών προσωπικού ΤΤΤ ως και υπέρ της σωματικής αγωγής. 22.Γ.α.38 Ταχυδρομική Ανταπόκριση ΙΙ.Δια την απόδοσιν του υπό της παρ. 1 του άρθρ. 1 του Νόμ. 2045/52 προβλεπομένου ποσοστού 7% επί των εισπράξεων εκ της διαθέσεως γραμματοσήμων υπέρ του Ταμείου Υγείας Προσωπικού ΤΤΤ και του ειδικού λ/σμού Προνοίας Φυματικών Προσωπικού ΤΤΤ ως και του υπό της παρ. 1 του άρθρ. 2 του αυτού Νόμου προβλεπομένου ποσοστού 3% επί των εισπράξεων του κοινού γραμματοσήμου υπέρ της σωματικής αγωγής, εγγράφεται εις τον ειδικόν προϋπολογισμόν των εξόδων του Υπουργείου Συγκοινωνιών και υπό το Κεφάλαιον των αποδόσεων (Κεφ. 13 πρ/σμού 1951-52) κατ’ έτος η αναγκαιούσα πίστωσις υπό ίδιον άρθρον δι’ εκάστην περίπτωσιν. Εις βάρος των πιστώσεων τούτων εκδίδονται κατά μήνα τα οικεία χρηματικά εντάλματα κατά κατωτέρω οριζόμενα. ΙΙΙ.Η Γενική Διεύθυνσις Δημοσίου Λογιστικού (Δ/νσις ΙΙΙ - Τμήμα Α΄) εις το τέλος εκάστου μηνός (το βραδύτερον μέχρι της 26ης) θ’ αναγγέλη εις το Υπουργείον Συγκοινωνιών (Γεν. Διεύθυνσιν Ταχυδρομείων -Διεύθυνσιν Εκμεταλλεύσεως) το σύνολον των κατά τον προηγούμενον μήνα πραγματοποιηθεισών εισπράξεων υπό των Δημοσίων Ταμείων εκ της πωλήσεως του γραμματοσήμου (κεφ. 26 άρθρ. 1 του πρ/σμού 1951-52), ως προκύπτουν αύται εκ της καταρτισθείσης προσωρινής καταστάσεως των Εσόδων του Κράτους και τα επί τη βάσει των στοιχείων τούτων αναλογούντα ως αποδοτέα ποσά εις τους κάτωθι αναφερομένους ειδικούς λ/σμούς. Την αναγγελίαν ταύτην θα κοινοποιή εις την Υπηρεσίαν Εντελλομένων Εξόδων του Υπουργείου Συγκοινωνιών. IV.Η Γενική Διεύθυνσις Ταχυδρομείων (Δ/νσις Εκμεταλλεύσεως) επί τη παραλαβή της αναγγελίας ταύτης και μετά επαλήθευσιν των στοιχείων τούτων προς τα και παρ’ αυτής συγκεντρούμενα στοιχεία, θα εκδίδη απόφασιν του Υπουργού των Συγκοινωνιών εγκρίνουσαν την απόδοσιν εις τους δικαιούχους ειδικούς λογαριασμούς των αναλογούντων αυτοίς ποσών επί τη βάσει των υπό του Νόμου οριζομένων ποσοστών και των υπό της Γ.Δ.Δ.Δ αναγγελομένων αριθμών και την έκδοσιν των οικείων χρηματικών ενταλμάτων επ’ ονόματι αυτών υπό της Υπηρεσίας Εντελλομένων Εξόδων και επί του Ταμείου πληρωμών Αθηνών ήτοι: α)Επ’ ονόματι του Ταμείου Υγείας Προσωπικού ΤΤΤ ποσοστού 3,5%. β)Επ’ ονόματι του Ειδικού Λογαριασμού Προνοίας Φυματικών Προσωπικού ΤΤΤ ποσοστού 3,5%. γ)Επ’ ονόματι του λογαριασμού «Κεφάλαια Σωματικής Αγωγής» ποσοστόν 3%. Ως δικαιολογητικά εκδόσεως των χρηματικών ενταλμάτων ορίζομεν την απόφασιν του Υπουργού των Συγκοινωνιών και το έγγραφον της Γεν. Δ/νσεως Δημ. Λογιστικού. V.Ο Διευθυντής του Ταμείου Πληρωμών Αθηνών άμα τη λήψει των ανωτέρω χρηματικών ενταλμάτων θα προέρχηται εις την εξόφλησιν αυτών δια της καταθέσεως των σχετικών ποσών των μεν υπέρ του Ταμείου Υγείας Προσωπικού ΤΤΤ και του Ειδικού Λ/σμού Προνοίας Φυματικού Προσωπικού ΤΤΤ εις τους αντιστοίχους λ/σμούς παρά τω Ταχυδρομικώ Ταμιευτηρίω Αθηνών (Κεντρικόν Κατάστημα), το δε επ’ ονόματι του λ/σμού «Κεφάλαια Σωματικής Αγωγής» εις τον παρά τη Τραπέζη της Ελλάδος (Κεντρικόν Κατάστημα-Τμήμα καταθέσεων Νομικών Προσώπων) οικείον λογαριασμόν. VI.Η απόδοσις εις τους άνω Λ/σμούς των ανηκόντων αυτοίς ποσοστών επί των εισπράξεων από της δημοσιεύσεως του ως άνω Νόμου 2045/1952 μέχρι της 30 Απριλίου ε.ε. ενεργηθήσεται δια κοινής αποφάσεως των Υπουργών Συγκοινωνιών και Οικονομικών επί τη βάσει των συγκεντρωθησομένων στοιχείων υπό της Γεν. Δ/νσεως Ταχυδρομείων (Δ/ νσεως Εκμεταλλεύσεως). Η κατά την διαδικασίαν της παρούσης απόδοσις άρξηται από 1 Μαΐου. 